Ceza de Sant'Andrea de ła Zirada La xe un edificio lerigióxo de ła sità de Venesia, situà inte el sestièr de Santa Croxe e xa sede de un monastièr. Inte el 1329 ałe quatro nobildone Francesca Corraro, Elisabetta Soranzo e Maddalena Malipiero ghe gera stà conceso de fondàr na abasìa sol liógo ciamà . Anca se łe visine mùneghe de Santa Ciara se gaveva oponesto, inte el 1331 xe stài inaugurài i łavori. Inte el 1346 łe do benefatrici oncora in vita e altre seguaci ghe gà dà vita al convento abrasàndo ła riegoła de Sant'Agustìn. Sotoposte al patriarcàdo del doxe, ła so òpara consisteva inte el sasiàr le bixognóxe, ma dal 1684, gaveva soło che l'òbligo de riséver tre converse l'ano sensa l'esborso de dote. Segóndo łe cròniche, ła Ceza xe stàda costruìa co i finansiamenti de ła famegia Bonzio. Xe stàda restoràda inte el 1475 e riconscacràda inte el 1502 da l'arcivescòvo de Corinto Giulio Brocchetta. Gà subìo altri interventi anca nei secołi drìo, ma ła gà mantegnìo ła fasàda gotica orixinàl. El monastièr xe stà in seguito sopreso e butà xò, mentre ła Ceza denventàda susidiaria de parochiàl, ancùo xe desconsagràda. Inte el primo Novesento ghe xe stà tacà i edifici de piasal Roma, deturpandoghene oncora de più el contesto, straòlto patòco; dal 2009, inaxónta ghe pasa darénte, rialsàda, ła monorotaia del People Mover. Interesante l'intràda col portàl in piera d'Istria. L'interno xe costituìo da na singoła navàda co sofito ribasà. Le òpare de maxór pregio xe un , un de Paris Bordon e un .